text: жалманқұлақ ақмола облысы егіндікөл ауданындағы ауыл, жалманқұлақ ауылдық округі орталығы. аудан орталығы егіндікөл ауылының 30 км-дей жерде, жалманқұлақ көлінің батысында, қылқан боз, көк шұнақ бетеге, жусан өскен қызыл қоңыр топырақты құрғақ дала белдемінде орналасқан. 1999 жылы тұрғындар саны 741 адам (372 ер адам және 369 әйел адам) болса, 2009 жылы 92 адамды (57 ер адам және 35 әйел адам) құрады. іргесі 1954 жылы калинин атындағы астық кеңшарының құрылуына байланысты қаланған. оның негізінде жалманқұлақта өндірістік кооператив және шаруа қожалықтары құрылды. орта мектеп, кітапхана, клуб, дәрігерлік амбулатория, т.б. мекемелер бар.